OSNUTEK

**OBČINSKEMU SVETU**

**MESTNE OBČINE SLOVENJ GRADEC**

|  |  |
| --- | --- |
| **ZADEVA:** | **PREDLOG PRAVILNIKA O SOFINANCIRANJU DEJAVNOSTI/PROGRAMOV/PROJEKTOV/**  **PRIREDITEV, KI NISO PREDMET DRUGIH FINANCIRANJ IZ PRORAČUNA MESTNE OBČINE SLOVENJ GRADEC** |
|  | |
| **PREDLAGATELJ:** | **ŽUPAN MESTNE OBČINE SLOVEN GRADEC** |
|  | |
| **POROČEVALEC:** | **Darko Sagmeister, vodja Urada za proračun, pravne, upravne in operativne zadeve** |
|  | |
| **PRAVNA PODLAGA:** | **Zakon o lokalni samoupravi - ZLS (Ur. list RS, št. 94/07- UPB2, 76/08, 79/09, 51/10, 40/12-ZUJF in 14/15 - ZUUJFO), Zakon o uresničevanju javnega interesa za kulturo – ZUJIK (Ur. list RS, št. 77/07 – UPB, 56/08, 4/10, 20/11 in 111/13), in Statut Mestne občine Slovenj Gradec (Ur.l. RS št. 87/2015 – UPB2)** |
| **PREDLOG SKLEPA:** | **Občinski svet Mestne občine Slovenj Gradec sprejme predlog PRAVILNIKA O SOFINANCIRANJU DEJAVNOSTI/PROGRAMOV/PROJEKTOV/**  **PRIREDITEV, KI NISO PREDMET DRUGIH FINANCIRANJ IZ PRORAČUNA MESTNE OBČINE SLOVENJ GRADEC** |

**Obrazložitev:**

Mestna občina Slovenj Gradec financira številne izvajalce dejavnosti s področja kulture, športa, turizma in drugih področij z izvedbo razpisov, ki omogočajo, da izvajalci s svojimi dejavnostmi oziroma projekti in prireditvami konkurirajo za razpisana sredstva. V sferi aktivnosti društev in drugih izvajalcev pa najdemo mnoge, ki s svojimi aktivnostmi ne morejo konkurirati na omenjenih razpisih, saj njihova dejavnost ne sodi med z razpisom financirane dejavnosti. Prav zaradi financiranja takšnih dejavnosti oziroma prireditev smo pripravili Pravilnik o sofinanciranju dejavnosti/programov/projektov/ prireditev, ki niso predmet drugih sofinanciranj iz proračuna mestne občine Slovenj Gradec.

Nekatera društva in drugi izvajalci so doslej prejemala neposredne dotacije ali donacije iz proračuna na podlagi sklepa župana. Temu se želimo v prihodnje izogniti, zato smo pripravili predlog tega pravilnika, ki bo omogočal izvedbo razpisa na tej podlagi.

Pri tem moramo opozoriti, da pravilnik določa, da za sofinanciranje po tem pravilniku niso upravičene pravne in fizične osebe, ki bi se lahko z isto dejavnostjo prijavile na katerega od drugih razpisov, ki ga izvede Mestna občina Slovenj Gradec oziroma za njegovo izvedbo zagotovi sredstva.

Pripravili:

* Darko Sagmeister, univ. dipl. ekon., sekretar
* Saša Blatešić, univ. dipl. prav., podsekretar za pravne zadeve
* Natalija Knez, referat za družbene dejavnosti in splošne zadeve
* Nicoletta Schifini Počej, referent

Občinski svet Mestne občine Slovenj Gradec je na podlagi 21. in 29. člena Zakona o lokalni samoupravi (Ur.l. RS št. 94/2007-UPB2, 27/2008 – Odl. US 76/2008, 79/2009, 51/2010 in 40/2012-ZUJF), Pravilnika o postopkih za izvrševanje proračuna Republike Slovenije (Ur.l. RS, št. 50/2007, 61/2008 in 99-2009-ZIPRS1011) in 16. člena Statuta Mestne občine Slovenj Gradec (Ur.l.RS, XY) na \_\_ seji dne \_\_\_\_ sprejel

**PRAVILNIK**

**o sofinanciranju dejavnosti/programov/projektov/prireditev,**

**ki niso predmet drugih financiranj iz proračuna Mestne občine Slovenj Gradec**

1. **SPLOŠNE DOLOČBE**
2. **člen**

S tem pravilnikom se določajo pogoji, postopki in merila za sofinanciranje dejavnosti/programov/projektov/prireditev, ki niso predmet drugih financiranj iz proračuna Mestne občine Slovenj Gradec ter drugih Javnih zavodov v Mestni občini Slovenj Gradec, ter nadzor.

1. **člen**

Po tem pravilniku se iz proračuna Mestne občine Slovenj Gradec sofinancirajo dejavnosti/programi/projekti/prireditve (v nadaljevanju: dejavnosti) pravnih in fizičnih oseb ter društev, klubov in drugih organizacij, ki niso predmet drugih financiranj iz proračuna Mestne občine Slovenj Gradec in pomenijo prispevek k zadovoljevanju javnih potreb ali prepoznavnosti občine, izboljšajo kakovost življenja občanov in dostopnost do različnih dejavnosti.

1. **člen**

Prijavitelj lahko preko javnega razpisa, ki je objavljen na podlagi tega pravilnika, pridobi sofinanciranje za isto dejavnost samo enkrat, za različne programe, projekte, prireditve pa največ dvakrat v tekočem letu.

1. **člen**

Do sofinanciranju po tem pravilniku so upravičene:

1. fizične in pravne osebe s stalnim prebivališčem oziroma sedežem v Mestni občini Slovenj Gradec;
2. fizične in pravne osebe s stalnim prebivališčem oziroma sedežem v drugi občini, če dejavnosti organizirajo na območju Mestne občine Slovenj Gradec;
3. fizične in pravne osebe s stalnim prebivališčem oziroma sedežem v drugi občini, če so njihove dejavnosti, ki so organizirane izven Mestne občine Slovenj Gradec, z vidika zadovoljevanja javnih potreb ali prepoznavnosti občine pomembne za Mestno občino Slovenj Gradec.

Do sofinanciranja po tem pravilniku niso upravičene:

* posredni uporabniki proračuna MOSG;
* politične stranke;
* pravne in fizične osebe, ki se lahko z isto dejavnostjo prijavijo na katerega od drugih razpisov, ki ga izvede MOSG oziroma zanj zagotavlja sredstva, izvedejo pa ga druge pravne osebe.

**II. POSTOPEK DODELJEVANJA PRORAČUNSKIH SREDSTEV**

**5. člen**

Postopek dodeljevanja proračunskih sredstev prijaviteljem poteka po postopkih, določenih v pravilniku, ki opredeljuje postopke za izvrševanje proračuna Republike Slovenije.

Razpisni rok se časovno prilagodi postopku priprave in sprejema občinskega proračuna.

**6. člen**

Postopek javnega razpisa vodi 3-članska komisija, ki jo s sklepom za izvedbo javnega razpisa za sofinanciranje dejavnosti, ki niso predmet drugih financiranj iz proračuna Mestne občine Slovenj Gradec (v nadaljevanju: komisija), imenuje župan.

**7. člen**

Javni razpis za dodelitev sredstev mora biti objavljen na spletni strani in oglasni deski Mestne občine Slovenj Gradec.

Objava javnega razpisa mora vsebovati:

* predmet razpisa,
* razpisni rok,
* pogoje, ki jih morajo izpolnjevati prijavitelji in njihove dejavnosti,
* določitev obdobja za porabo sredstev,
* okvirno višino sredstev, ki so na razpolago,
* vsebino, način in rok oddaje prijav,
* navedbo oseb, pooblaščenih za dajanje informacij v zvezi z razpisom,
* datum odpiranja vlog,
* merila za ocenjevanje in vrednotenje prijav,
* rok, v katerem bodo vlagatelji obveščeni o izidu javnega razpisa,
* izjavo o izpolnjevanju pogojev,
* osnutek pogodbe.

**8. člen**

Vloge, prispele na javni razpis, obravnava komisija iz 6. člena tega pravilnika.

**9. člen**

Za dodelitev proračunskih sredstev prijavitelj zaprosi s prijavo na javni razpis za sofinanciranje dejavnosti, ki niso predmet drugih financiranj iz proračuna Mestne občine Slovenj Gradec. Prijavo v zaprti kuverti (s pripisom: Prijava na javni razpis za sofinanciranje dejavnosti/programov/ projektov/prireditev) odda v sprejemno pisarno Mestne občine Slovenj Gradec ali jo pošlje po pošti na naslov Mestne občine Slovenj Gradec.

Prijava na razpis mora vsebovati:

* podatke o prijavitelju oziroma izjavo o izpolnjevanju pogojev iz 4. člena tega pravilnika,
* podatke o namenu porabe sredstev (opis dejavnosti, njihov obseg, pričakovano udeležbo oz. naklado in kraj izvedbe),
* predviden obseg finančnih sredstev za izvedbo dejavnosti ter predvidene vire financiranja,
* izjavo, da prijavitelj za isto dejavnost ni prejel sredstev iz drugih razpisov MOSG.

Prijavitelji lahko oddajo prijavo na javni razpis za sofinanciranje dejavnosti, ki niso predmet drugih financiranj iz proračuna Mestne občine Slovenj Gradec, kadarkoli v času objave razpisa v tekočem

proračunskem letu. Javni razpis je objavljen od dneva objave do 30. oktobra tekočega leta oziroma do porabe sredstev.

**10. člen**

Komisija se sestane najkasneje do 15. v mesecu ter odpre in pregleda vloge, prispele v preteklem mesecu. Če komisija ugotovi, da vloga ob vložitvi ni popolna, prijavitelja pozove, naj vlogo v roku 8. dni dopolni. Če prijavitelj tega ne stori oziroma je vloga kljub dopolnitvi še vedno nepopolna, se zavrže.

Sklepe o izbiri prejemnikov sredstev izda direktor/ica občinske uprave na podlagi predloga komisije.

Prijavitelj lahko vloži na Mestno občino Slovenj Gradec pritožbo v roku 8 dni od prejema sklepa. Vložena pritožba ne zadrži podpisa pogodbe z ostalimi prijavitelji.

Pritožnik mora v pritožbi natančno navesti pritožbene razloge. Predmet pritožbe ne morejo biti postavljena merila za dodelitev sredstev. O pritožbi v roku 30 dni s sklepom odloči župan.

**11. člen**

Skupaj s sklepom o višini in namenu odobrenih proračunskih sredstev se prijavitelju pošlje v podpis pogodba o sofinanciranju dejavnosti.

Obvezne sestavine pogodbe so:

* prijaviteljev naziv, naslov, davčna številka ali ID za DDV, številka transakcijskega računa, kamor se sredstva nakažejo, naziv banke in odgovorna oseba,
* namen, za katerega se sredstva dodeljujejo,
* višina dodeljenih sredstev,
* čas realizacije dejavnosti,
* obveznost poročanja o izvedbi dejavnosti,
* roki in načini izpolnitve pogodbene obveznosti,
* načini nadzora nad namensko rabo sredstev,
* določilo, da mora prijavitelj ob nenamenski porabi sredstev, sredstva vrniti v proračun skupaj z zakonskimi zamudnimi obrestmi ter
* druge medsebojne pravice in obveznosti ter drugo, kar sledi iz notranjih predpisov in usmeritev Mestne občine Slovenj Gradec glede obvezne sestavine pogodb.

Če prijavitelj pogodbe ne podpiše in je ne vrne v roku 8 dni od prejema, se šteje, da je prijavitelj odstopil od zahteve po sofinanciranju dejavnosti/programov/projektov/prireditev.

**III. MERILA ZA OCENJEVANJE**

**12. člen**

Komisija pri odločanju o oblikovanju predloga za sofinanciranje upošteva ter točkuje naslednja merila:

|  |  |
| --- | --- |
| Pomen dejavnosti/programov/projektov/prireditev za občane Mestne občine Slovenj Gradec in prispevek k prepoznavnosti in ogledu občine | 0-20 točk |
| Jasna opredeljenost ciljev in namena dejavnosti/programov/projektov/prireditev | 0-20 točk |
| Kvaliteta, inovativnost in izvirnost dejavnosti/programov/projektov/prireditev | 0-20 točk |
| Reference prijaviteljev in doseganje sodelovanje prijaviteljev z Mestno občino Slovenj Gradec | 0-20 točk |

Točke, dodeljene za posamezna merila, se seštevajo, možnih točk je 80, vrednost točke je 10 evrov.

Komisija lahko prijavljene dejavnosti/programov/projektov/prireditev, ki po kateremkoli od navedenih meril (npr. po množičnosti, odmevnosti, finančni zahtevnosti,…) bistveno odstopajo od drugih prijavljenih dejavnosti, predlaga za sofinanciranje, večje od 800 evrov. Za sofinanciranje, večje od 800 evrov, je potreben poseben sklep župana.

Znesek sofinanciranja v primeru, ko je prejemnik sredstev fizična oseba, predstavlja bruto vrednost vključenimi morebitnimi akontacijami dohodnine in drugimi davki.

**IV. NADZOR NAD PORABO PRORAČUNSKIH SREDSTEV**

**13. člen**

O izvedbi sofinanciranih dejavnosti morajo prijavitelji v skladu s pogodbo občinski upravi predložiti poročilo o izvedbi na obrazcu, ki je sestavni del razpisne dokumentacije.

Občinska uprava ali po njej pooblaščeni organ lahko kadarkoli v roku 3 let po izvedbi dejavnosti preveri namensko porabo dodeljenih proračunskih sredstev.

**14. člen**

Prijavitelj dejavnosti, ki so predmet tega pravilnika, so dolžni izvajati dogovorjene dejavnosti v skladu s tem pravilnikom, in le za namene, opredeljene v pogodbi.

Prijavitelj mora, v roku 8 dni, vrniti prejeta sredstva v občinski proračun, skupaj z zakonskimi zamudnimi obrestmi od dneva prejema nakazila do dneva vračila, če je bila na podlagi nadzora ali oddanega poročila ugotovljena nenamenska poraba sredstev.

Če prijavitelj ni oddal poročila ali če je bila na podlagi nadzora ugotovljena nenamenska poraba sredstev, prijavitelj ne more pridobiti sredstev na podlagi tega pravilnika v istem in v naslednjem letu.

**V. PREHODNE IN KONČNE DOLOČBE**

**15. člen**

Ta pravilnik začne veljati naslednji dan po objavi v Uradnem listu Republike Slovenije.

Številka:

Datum: 12.5.2016

ŽUPAN MESTNE OBČINE SLOVENJ GRADEC

Andrej ČAS